смешни случки за Министри
Министър Велчев се готви да заминава на почивка на море. Изпратил един от секретарите да му резервира места. Пристига секретарят и изкарва шефа на хотела на плажа.
 - Т`ва к`во е?
 - Как какво, жълт пясък!??!
 - Министърът не обича жълт пясък. Да се изрине целия и да се насипе бял пясък!
 - Ама...
 - Няма ама! (Вади куфарче с пари и плаща).
 На следващият ден целият плаж е посипан с бял пясък.
 - Т`ва к`во е?
 - Как какво е!? Морето е.
 - К`во море, бе? А виж, к`во е мръсно. До утре да се прочисти, камъните по дъното да се съберат, на всеки 30 секунди да има вълна висока максимум 55 сантиметра!
 - Ама...
 - Няма ама (вади куфара и плаща).
 След два дни всичко е както трябва.
 - Т`ва к`во е?
 - Ами чайки.
 - Никакви чайки! Всичките да се махнат, да се оставят само две, които да се шматкат по плажа но в никакъв случай да не излитат!
 - Ама...
 - Абе няма ама (пак плаща)...
 След една седмица пристига министърът. Разходил се по белия пясък, погледал двете чайки, седнал в шезлонга, поел с пълни гърди свежият морски въздух и казал на секретаря:
 - А, кажи сега, Петров. Можеш ли тая красота да я купиш с пари?!